ΓΡΑΠΤΗ ΕΡΩΤΗΣΗ P-2484/01

υποβολή: Jillian Evans (Verts/ALE) προς την Επιτροπή

(5 Σεπτεμβρίου 2001)

Θέμα: Chardon LL (γενετικώς τροποποιημένος οργανισμός)

Τον Αύγουστο 1998, με την Οδηγία 90/220/ΕΟΚ(1) (Απόφαση 98/293/ΕΚ)(2) επετράπη η εμπορικοποίηση σπόρων προς σπορά γενετικώς τροποποιημένου αραβόσιτου (Zea mays L.), με αυξημένη αντοχή σε γλουφοσινικά αμμώνια, από τη γραμμή αραβόσιτου ΗΕ/89, μετά από την μετάλλαξη Τ25 με τη βοήθεια του πλασμωδίου pUC/Ac. Νωρίτερα το ίδιο έτος είχε γνωστοποιηθεί στον Κανονισμό 258/97(3) (Κανονισμός για τα νέα προϊόντα), η χρησιμοποίηση του αραβόσιτου Τ25 για ανθρώπινη κατανάλωση.

Τον Μάρτιο 2000, η βρετανική κυβέρνηση πρότεινε μια ποικιλία αραβόσιτου Τ25, η Chardon LL, να καταχωρηθεί με σκοπό την καλλιέργεια για εμπορική χρήση στο Ηνωμένο Βασίλειο. Η ποικιλία αυτή όμως, που έχει ήδη καταχωρηθεί στη Γαλλία, αποδείχθηκε ότι δεν έχει επαρκώς ελεγχθεί. Έως σήμερα, η ποικιλία αυτή δεν έχει συμπεριληφθεί στον κοινό κατάλογο (οδηγία 70/457/ΕΟΚ(4) σχετικά με τον κοινό κατάλογο ποικιλιών αγροτικών φυτών).

Είναι σε θέση η Επιτροπή να επιβεβαιώσει ότι η ποικιλία Chardon LL δεν έχει ελεγχθεί στη Γαλλία επαρκώς σύμφωνα με την κοινοτική νομοθεσία, και άρα ότι δεν μπορεί να συμπεριληφθεί στον κοινό κατάλογο·

Πόσες ποικιλίες έχουν ήδη συμπεριληφθεί στον κατάλογο αυτό χωρίς να έχουνποστεί τους κατάλληλους ελέγχους σύμφωνα με τους κοινοτικούς κανονισμούς·

Συμφωνεί η Επιτροπή ότι στην περίπτωση που ο αραβόσιτος Chardon LL συμπεριληφθεί στον κατάλογο, μπορεί οποιοδήποτε κράτος μέλος, εάν αποδειχθεί ότι η καλλιέργεια του Chardon LL βλάπτει άλλες ποικιλίες σ' αυτό το κράτος μέλος ή αποτελεί κίνδυνο για το περιβάλλον και την ανθρώπινηγεία, μετά από αίτησή του — σύμφωνα με τη διαδικασία του άρθρου 23α της Οδηγίας 70/457/ΕΟΚ- να απαγορεύσει την κυκλοφορία στην αγορά σπόρων ή φυτών σε όλη του την επικράτεια (άρθρο 19 της Οδηγίας 70/457/ΕΟΚ)·

(1) ΕΕ L 117 της 8.5.1990, σελ. 15.

(2) ΕΕ L 131 της 5.5.1998, σελ. 30.

(3) ΕΕ L 43 της 14.2.1997, σελ. 1.

(4) ΕΕ L 225 της 12.10.1970, σελ. 1.

Απάντηση του κ. Byrne εξ ονόματος της Επιτροπής

(18 Οκτωβρίου 2001)

Από το φθινόπωρο του 2000 η Επιτροπή γνωρίζει ότι ορισμένες ποικιλίες αραβοσίτου δεν ελέγχθηκαν σύμφωνα με την οδηγία 70/457/ΕΟΚ του Συμβουλίου της 29ης Σεπτεμβρίου 1970 περί του κοινού καταλόγου ποικιλιών καλλιεργουμένων φυτικών ειδών και τους κανόνες εφαρμογής της, όσον αφορά τη διάρκεια της εξέτασης της σαφούς διάκρισης, της σταθερότητας και της ομοιομορφίας των ποικιλιών. Πράγματι, ο αριθμός των ετών των επίσημων δοκιμών ήταν ένα αντί για δύο. Το ίδιο ισχύει και για την ποικιλία Chardon LL.

Καμία ποικιλία αραβοσίτου επίσημα αποδεκτή από κράτη μέλη για καταχώριση στους εθνικούς τους καταλόγους και ανακοινωθείσα στην Επιτροπή μετά την 15η Σεπτεμβρίου 2000 δεν έχει δημοσιευτεί στον κοινό κατάλογο των ποικιλιών, όταν ο αριθμός των ετών των επίσημων δοκιμών ήταν ένα αντί για δύο.

Η Επιτροπή επιβεβαιώνει ότι σύμφωνα με το άρθρο 19 της οδηγίας 70/457/ΕΟΚ του Συμβουλίου, δύναται να επιτραπεί σε κάποιο κράτος μέλος, κατόπιν αιτήσεώς του να απαγορεύσει την εμπορία των σπόρων προς σπορά σε ολόκληρο ή σε τμήμα του εδάφους του, αν διαπιστωθεί ότι η καλλιέργεια ποικιλίας εγγεγραμμένης στον κοινό κατάλογο των ποικιλιών θα μπορούσε να βλάψει, από φυτοϋγειονομική άποψη, την καλλιέργεια άλλων ποικιλιών ή ειδών ή να παρουσιάσει κίνδυνο για το περιβάλλον ή την ανθρώπινηγεία. Σε περίπτωση επικείμενου κινδύνου, η απαγόρευση αυτή μπορεί να ισχύσει για το ενδιαφερόμενο κράτος μέλος από την κατάθεση της αίτησης αυτού μέχρι της οριστικής αποφάσεως. Τέτοια αίτηση δεν έχειποβληθεί ακόμη.